রাইজোরিমিডিয়েশন
রাইজোরিমিডিয়েশন(Rhizoremediation) হল রাইজোস্ফিয়ারে আসামাত্রই রাইজোবিয়াম প্রজাতির ব্যাক্টেরিয়ামসমূহ উপস্থিতিতে ভারী ধাতু যাদের আপেক্ষিক পারমাণবিক ভর বেশি, সবচেয়ে ক্ষতিকর হিসেবে বিবেচিত দূষকগুলোর মধ্যে অন্যতম, প্রাকৃতিক কারণে এবং মানুষের কার্যকলাপের মাধ্যমে পরিবেশে প্রবেশ করে এবং তারপরে প্রাথমিকভাবে মাটি এবং জলাশয়ে জমা হয়। মাটি একটি সিঙ্ক বা ডোবা হিসেবে কাজ করে, যেখানে ভারী ধাতুগুলি বিভিন্ন ভগ্নাংশে পৃথক হয় এবং এই ভগ্নাংশগুলির মধ্যে কিছু মাটিতে স্থিতিশীল হয়, যা পরবর্তীতে মাটি থেকে অপসারণ করা কঠিন হয়। যাইহোক, কিছু রাসায়নিক ভগ্নাংশ লেবাইল বা ভঙ্গুর অবস্থায় উপস্থিত থাকে এবং বিভিন্ন শ্রেণীর উদ্ভিদ ব্যবহার করে সেগুলো সরানো যেতে পারে। বিষাক্ত ভারী ধাতু এবং মেটালয়েড আর্সেনিক গাছপালা, প্রাণী এবং মানুষের উপর বিরূপ প্রভাব ফেলে।এ পদ্ধতি ডায়াজোট্রোফিক নডিউল অর্গানোজেনেসিস পদ্ধতি কো-ফ্যাক্টর হিসেবে কাজ করে। দূষণের প্রভাব কমানোর জন্য ও নিরাপদ ব্যবহারের জন্য মাটি ও জলাশয় ভারী ধাতু পরিশোধন অপরিহার্য। বিভিন্ন ভৌত ও রাসায়নিক পদ্ধতিতে মাটির পরিশোধন সম্ভব। বিশেষ ক্ষেত্রে দূষণ অনেক বেশি হলে, খননের মাধ্যমে দূষিত মাটি অপসারণ করা প্রয়োজন। রাসায়নিক এজেন্ট দিয়ে ওয়াশিং, লিচিং ও ফ্লাশিং কার্যকর হতে পারে এবং অপরিশোধিত মাটি ভূপৃষ্ঠের উপরিভাগের মাটির সাথে মিশ্রিত করে সমস্যার সমাধান করা যেতে পারে। কিছু কিছু ক্ষেত্রে অন্যান্য রাসায়নিক কৌশলও প্রয়োগ করা হয়। দূষিত পদার্থ অপসারণের জন্য উদ্ভিদের ব্যবহার একটি বহুল ব্যবহৃত কৌশল, যা ফাইটোরিমিডিয়েশন(Phytoremediation) নামে পরিচিত। গাছপালা শিকড়ের মাধ্যমে কিছু বিষাক্ত ধাতু এবং রাসায়নিক পদার্থ শোষণ, সরানো বা জমা করার মাধ্যমে তাদের পরিবেশগত প্রভাব হ্রাস করে। রাইজোরিমিডিয়েশন প্রাকৃতিক পরিবেশগত পরিস্থিতি সংরক্ষণ করতে সাহায্য করে।